stanford-oval/wikipedia huggingface dataset:
המישור האירופי
חשיבות גאופוליטית

השטח המישורי מהווה מחסום גאוגרפי חלש מאד מפני פלישות אויב ולכן מהווה בעיה משמעותי בהגנה על גבולות המדינות הנכללות בשטחו.
עובדה זו הייתה בעלת משמעות גדולה במהלך ההיסטוריה בעיקר עבור מדינות שמרבית שטחן נכלל בתוך המישור האירופי, ובמיוחד עבור רוסיה ופולין .צרפת פלשה דרך המישור שלוש פעמים מאז 1870, ופעמיים כבשה שטחים בהצלחה. לאורך ההיסטוריה היו המישורים זירה של קרבות רבים מכיוון שהם מאפשרים תנועה והגעה נוחה יחסית ליעדי הכיבוש ומרחב פתוח לצבאות לתמרן.
בעידן המודרני יש להם תפקיד מרכזי באיחוד האירופי כאזור למסחר ותעשייה, והם בעלי השפעה רבה על המדיניות החקלאית של האיחוד המסדירה את הייצור החקלאי. 
הגאוגרפיה של המישורים מאפשרת להפוך את השטח למרכז של הפקת אנרגיה מתחדשת והם בעלי חשיבות גם בהיבט התיירותי בהיותם משכן לאתרים תרבותיים והיסטוריים החשובים ביותר באירופה.
מפה טופוגרפית של אירופה הממחישה היטב את שטחי המישור האירופי התחום באוקיינוס האטלנטי והים הבלטי ממערב וצפון, הרי הפירינאים האלפים והקרפטים מדרום והרי אורל ממזרח
יהודה גרין

| --- | --- |

 לידה:  1959 (בן 66 בערך) ה'תשי"ט ירושלים 
 מוקד פעילות:  ישראל 
 תקופת הפעילות:  מ-1980
 עיסוק:  זמר, מלחין
 סוגה:  מוזיקה חסידית, מוזיקה יהודית מקורית, מוזיקת נשמה
 שפה מועדפת:  עברית 
 www.yehudagreen.com
 
יהודה גרין הוא זמר חסידי ובעל תפילה ישראלי שבין השאר משמש כחזן בבית הכנסת קרליבך בהאפר ווסט סייד במנהטן סגנונו המוזיקלי מזוהה עם הרב שלמה קרליבך.
ביוגרפיה

גרין נולד בירושלים למשפחה של חסידי ברסלב. כבר בגיל חמש נחשף לשירתו של הרב שלמה קרליבך ומאז הרבה לשמוע את שיריו וללכת להופעותיו והושפע מאוד מסגנונו האישי והמוזיקלי.
ביוגרפיה > קריירה

בשנת 1980 השתתף גרין בהופעה של קרליבך בלונדון, והוזמן על ידו לשיר עימו. גרין אמר שהיה כל כך נבוך והסכים להופיע רק מאחורי מסך.
בשנת 2009 הופיע במופע "האסק" לצד גדולי הזמר החסידי אברהם פריד, יעקב שוואקי, ברוך לוין וזמרים נוספים. ב-2010 שוב השתתף בקונצרט.
את אלבומו הראשון "נשמת" הוציא בשנת 2007 ומאז הוציא עוד ארבעה אלבומים נוספים.
ובשנת 2021 הוציא את הסינגל "דער רבי איז דא" שנחל הצלחה מרובה וצבר אף מספר גרסאות כיסוי.
חלק משיריו הפכו ללהיטי הקומזיצים בז'אנר המוזיקה החסידית, ועם שיריו המפורסמים נמנים השירים: "הנה ימים באים", "נשמת כל חי", "מקשר זיין", "השיבנו" והשיר "דער רבי איז דא".
יש הרואים בגרין ממשיך דרכו של הרב שלמה קרליבך..
דיסקוגרפיה > אלבומים

נשמת (2007)
געגועים (2010)
נועם הנשמות (2012)
ברכני (2014)
נשמהל'ה (2018)
אמר אביי (2024)
דיסקוגרפיה > השתתפות באלבומים

2nd Dance
דיסקוגרפיה > סינגלים

דער רבי איז דא, 2021
הערות שוליים

↑  "New York – Mishpacha Magazine Profiles 5 Page Article On Yehuda Green! Is He The Successor Of Shlomah Carlebach?". Vosizneias. 3 בדצמבר 2009. נבדק ב-13 באוקטובר 2014. {{cite web}}:  (עזרה)
↑  מופע האסק ה22 באתר חסידיניוז
↑  ממשיך דרכו של קרליבך, ערוץ 7
| --- | --- |
בקרת זהויות :  ISNI: 0000 0003 7125 9610  LCCN: n2012039180  MusicBrainz: 1f3fdbd8-63bc-421a-9956-5406523366a5  VIAF: 250752541   WorldCat (עם VIAF): 250752541
חזי דין

| --- | --- |

 לידה:  29 באפריל 1980 (בן 44) רחובות, ישראל 
 שם לידה:  יחזקאל מזרחי 
 מדינה:  ישראל 
 מקום מגורים:  יבנה 
 מספר צאצאים:  2 
 אתר רשמי
 
יחזקאל (חזי) דין (נולד ב-29 באפריל 1980) הוא קוסם, מנטליסט, מנחה טלוויזיה ושיאן גינס ישראלי. עוסק במופעיו במגוון קסמים, אשליות, טלפתיה וקסמי "אקסטרים".
ביוגרפיה

נולד ברחובות כיחזקאל מזרחי. הוא החל לעסוק בקסמים מילדותו. התחיל ללמוד קסמים אצל הקוסם דיקו זוהר, וכבר בגיל 9 החל להופיע. את שם הבמה חזי דין המציא בגיל 14 בעקבות הופעות בסין ובהמשך שינה אותו לשמו הרשמי. ב-1995, בגיל 15, זכה בתחרות קוסמים של האגודה לקידום אמנות הקסמים בישראל. הוא זכה בשנית ב-1998. בשנת 2000 זכה בתואר "קוסם העשור של ישראל" בכנס המילניום של אגודת הקוסמים. ב-2001 זכה באליפות בריטניה מטעם ארגון הקוסמים העולמי .I.B.M. ב-2002 הופיע בכנס הארגון האירופאי בלאקפול (Blackpool), וזכה בו בתואר "אלוף אירופה לקוסמים" (אחד משלושה אלופים).
דין ידוע באימון וביצוע קסמי "אקסטרים" (קסמים תוך סיכון חיים). בתחילת דרכו ביצע מופע בו שהה מספר דקות ללא אוויר במכל זכוכית מלא מים ונחלץ ממנו. בהמשך ביצע קסם קלפים בו מצא קלף נבחר תוך כדי קפיצה ממנוף בגובה 100 מטר. בשנת 2006 השתתף בפסטיגל בתור קוסם הממלכה ובשנת 2007 כיכב בקלטת הילדים "בחצר של יניב המגניב" ובאותה שנה השתתף בשתי עונות של "מופע האשליות של חזי דין" ב-HOT VOD עד 2008, ב-29 בדצמבר 2009 נכנס לקוביית קרח גדולה שהוצבה לבקשתו בכיכר רבין בתל אביב, שהה בה 64 שעות, ובכך שבר את שיא גינס בתחום זה (השיא הקודם נקבע על ידי דייוויד בליין בכיכר טיימס בניו יורק - 62 שעות). ב-1 ביולי 2010 נתלה הפוך וקשור בידיו בין מגדלי עזריאלי, באמצעות חבלים שהובערו, והצליח לחלץ את ידיו לפני שהחבלים נקרעו. ב-19 במאי 2011 שבר שיא גינס כאשר שהה 35 שעות בראש עמוד בגובה 25 מטר שהוכן עבורו בכיכר רבין, ללא רשת ביטחון (גם בתחום זה, שיא גינס הקודם היה שייך לבליין, 34 שעות); בסיום קפץ דין מראש העמוד אל ערימת ארגזי קרטון. חלק מהפעלולים צולמו ושודרו בטלוויזיה ובאינטרנט, בחדשות ובסדרות הטלוויזיה של דין.
דין הופיע במספר תוכניות וסדרות טלוויזיה משלו: "חזי דין מדהים" בערוץ 10 המתעדת קסמי אקסטרים שביצע (שתי עונות), סדרת הספיישלים "חזי דין עומד למות" בערוץ 10, ו"קסם רחוב עם חזי דין" בערוץ הילדים.
ביולי 2017 עלתה תוכניתו בקשת 12, "קסם אישי עם חזי דין" בה הוא מבצע קסמים וטלפתיה לידוענים, כמנטליסט וקוסם, אליהם הוא מגיע לבית או למקום עבודתם. נכון לספטמבר 2021, התוכניות משודרת ב"קשת 12", בתוכניות חדשות, ובשידורים חוזרים בשעות הלילה.
בשנת 2024 השתתף בעונה השלישית של רוקדים עם כוכבים בקשת והודח רביעי. כמו כן, באותה שנה יצר סדרת בת לתוכנית קסם אישי בשם "קסם אישי אקסטרים".
חיים אישיים

בשנת 2017 התחתן עם הלן בארי, מנהלת תפעול בתוכנית שחמטק לבתי ספר ולגני ילדים. בדצמבר 2019 נולדה לזוג בת, ובינואר 2022 נולד לזוג בן. השניים מתגוררים ביבנה.
אחיינו אביעד הלוי, נרצח בטבח במסיבה ברעים במתקפת הפתע על ישראל ב-7 באוקטובר 2023.
הערות שוליים

↑  אפרת וכטל, ‏הסיפור שלי, *זה* קסם, באתר ‏מאקו‏, 4 בנובמבר 2021
↑  "הקוסם הקפוא" קבע שיא גינס חדש, באתר ‏מאקו‏, 29 בדצמבר 2009
↑  נתלה ממגדלי עזריאלי עם חבל בנג'י בוער, באתר וואלה, 2 ביולי 2010
↑  הוא חי? צפו בקוסם חזי דין קופץ מגובה 25 מטר, באתר ynet, 19 במאי 2011
↑  התוכנית "חזי דין מדהים" חוזרת לעונה שנייה, 19 בינואר 2014, באתר פרוגי
↑  תחרות שחמטק 2018 יוצאת לדרך, באתר בית ספר שז"ר רחובות
זהבית ופזית

| --- | --- |

לוגו הסדרה
 שיר הנושא:  "Shimmer and Shine", בביצוע מלאני פונטנה
 סוגה:  אנימציה
 יוצרים:  פארנאז אסנאאשרי-צ'ארמאץ
 כותבים:  סידני בובדה ספקמן
 בימוי:  פרד אוסמונד (עונה 1) מאט אנגסטרום (עונה 2)
 מדבבים:  אבה בלה, איזבלה צ'אמפ, אלינה פולי, בלייק ברטרנד, די בראדלי בייקר, ניקי סוהו, לייסי שאבר, ג'ט ג'ורגמסמאייר
 מדבבים בעברית:  עינת אזולאי, בר סביר, אלונה אלכסנדר, רום קלטר, ענת ארליך, עדן גמליאל, ערן מור, טליה ברקאי, ספיר דרמון
 פסקול:  "Shimmer and Shine" המבוצע על ידי מיילין פונטנה
 ארץ מקור:  ארצות הברית ארצות הברית קנדה קנדה
 שפות:  אנגלית (דובב לשפות נוספות ובהן עברית)
 מספר עונות:  4
 מספר פרקים:  86
 הפקה
 מפיק:  איאן מוריי מייקל היינז
 מפיקים בפועל:  פארנאז אסנאאשרי-צ'ארמאץ דייב פלמר
 חברת הפקה:  Nickelodeon Animation Studio Guru Studio (עונה 1) Xentrix Studios  (עונה 1)
 הפצה:  Paramount Media Networks, נטפליקס 
 מוזיקה:  בובי טהוורי 
 אורך פרק:  21 דקות
 שידור
 רשת שידור:  ארצות הברית ניקלודיאון קנדה Treehouse TV
 רשת שידור בישראל:  ניק ג'וניור ישראל
 תקופת שידור מקורית:  24 באוגוסט 2015 – 9 בפברואר 2020
 תקופת שידור בישראל:  8 בנובמבר 2015 – 17 באוקטובר 2022
 קישורים חיצוניים
 אתר הסדרה
 דף התוכנית ב-IMDb
 
זהבית ופזית (באנגלית: Shimmer and Shine) היא סדרת אנימציה אמריקאית המשודרת בערוץ ניק ג'וניור. בארצות הברית הסדרה משודרת החל מה-24 באוגוסט 2015 והמדבבים המקוריים הם: אבה בלה, איזבלה צ'אמפ, אלינה פולי ובלייק ברטרנד. בישראל הסדרה משודרת החל מה-8 בנובמבר 2015 והמדבבים לעברית הם: עינת אזולאי, בר סביר, אלונה אלכסנדר ורום קלטר. העונה הראשונה הסתיימה בארצות הברית ב-11 במאי 2016, ובישראל ב-11 בפברואר 2016 כאשר שני פרקים מן העונה לא שודרו.
ב-11 בפברואר 2016, הסדרה חודשה לעונה שנייה וכללה דמויות חדשות ומעבר ל-CGI. העונה עלתה ב-11 ביוני 2016 בקנדה, ב-15 ביוני 2016 בארצות הברית וב-14 באוגוסט 2016 בישראל. העונה הסתיימה ב-31 במרץ 2017 בארצות הברית וב-11 באפריל 2017 בישראל.
ב-21 ביוני 2016 חודשה הסדרה לעונה שלישית בת 20 פרקים. העונה עלתה ב-5 במאי 2017 וב-10 בדצמבר 2017 בישראל. העונה הסתיימה ב-10 במאי 2018 בארצות הברית וב-26 ביוני 2018 בישראל.
ב-24 במאי 2017 חודשה הסדרה לעונה רביעית בת 20 פרקים. העונה עלתה ב-22 באוקטובר 2018 ובסביבות 2019-2020 בישראל. העונה הסתיימה ב-9 בפברואר 2020 בארצות הברית וב-17 באוקטובר 2022 בישראל.
עלילה > עונה 1

זהבית ופזית מגיעות ליום שהן הופכות לג'יניות אמיתיות. לאחר שליה נבחרת להיות מבקשת המשאלות היא זוכה בבקבוק הג'יני המיוחד ומאז הג'ניות מגשימות לה שלוש משאלות וביום, אך הן נתקלות בטעויות שאותן הן מתקנות ביחד עם ליאה.
עלילה > עונה 2

זהבית ופזית מקבלות מהנסיכה סמירה אבני חן בצבעים שונים בעלות כוחות קסם. זטה המכשפה הרעה רוצה לגנוב להן אותה ולהיות בעלת הכוחות העוצמתיים ביותר. ליה וזאק מצטרפים למסע ועוזרים כנגדה, ומקבלים גישה להסתובב במפלי זהרמיי. זאק מכיר ג'יני ששמו קאז ובהמשך העונה הוא הופך להיות הג'יני שלו.
עלילה > עונה 3

לאחר היעלמותו המסתורית של הצבע הסגול מנהר הקשת במפלי זהרמיי, הנסיכה סמירה שולחת את ליה, זהבית ופזית לעולם "קשת זהרמיי" כדי לגלות את מקור הבעיה. הן פוגשות את אמה, ג'ינית קשת ועוזרות לה להחזיר את כל הצבעים לנהר. לבסוף סמירה מחליטה כי הן מוכנות לחקור את עולם קשת זהרמיי וזאק וקאז מצטרפים אליהן להרפתקאות חדשות. כמו כן, זטה המכשפה רוצה להיות בעלת הכוחות החזקים ביותר, ולכן מחפשת אותם בקשת זהרמיי בעזרת נזבו.
דמויות ומדבבים

| דמות> אנשים / ג'ינים | מדבב באנגלית> אנשים / ג'ינים | מדבב בעברית> אנשים / ג'ינים | עונות> אנשים / ג'ינים |
| --- | --- | --- | --- |
| זהבית | אבה בלה | עינת אזולאי | 1-3 |
| פזית | איזבלה צ'אמפ | בר סביר | 1-3 |
| ליאה | אלינה פולי | אלונה אלכסנדר | 1-3 |
| זאק | בלייק ברטרנד | רום קלטר | 1-3 |
| הנסיכה סמירה | ניקי סוהו | ענת ארליך (2016) טליה ברקאי (2017-) | 2-3 |
| זטה | לייסי שאבר | עדן גמליאל (2016-2017) ספיר דרמון (2017-) | 2-3 |
| קאז | ג'ט ג'ורגמסמאייר | יפורסם בהמשך | 2-3 |
חיות
| טלה | די בראדלי בייקר | — | 1-3 |
| נהל | די בראדלי בייקר | — | 1-3 |
| חץ | די בראדלי בייקר | — | 1 |
| רויה | די בראדלי בייקר | — | 2-3 |
| נזבו | די בראדלי בייקר | ערן מור | 2-3 |
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בקנדהקנדה> שידור ראשון | תקופת שידור בקנדהקנדה> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 20 | 24 באוגוסט 2015 | 11 במאי 2016 | 13 בספטמבר 2015 | 4 ביוני 2016 | 8 בנובמבר 2015 | 11 בפברואר 2016 |
|  | 2 | 20 | 15 ביוני 2016 | 31 במרץ 2017 | 11 ביוני 2016 | 19 באפריל 2017 | 14 באוגוסט 2016 | 11 באפריל 2017 |
|  | 3 | 20 | 5 במאי 2017 | 20 בנובמבר 2018 | 3 בדצמבר 2017 | 2 בדצמבר 2018 | 10 בדצמבר 2017 | 4 ביולי 2019 |
|  | 4 | 26 | 22 באוקטובר 2018 | 9 בפברואר 2020 | 11 בנובמבר 2018 | 15 בפברואר 2020 | 2020 | 17 באוקטובר 2022 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקוריארצות הברית | תאריך שידור בקנדהקנדה | תאריך שידור בישראלישראל |
| --- | --- | --- | --- | --- | --- | --- |
| 1 | 1 | My Secret Genies | הג'יניות הסודיות שלי - חלק 1 | 11 במאי 2016 | 4 ביוני 2016 | 8 בנובמבר 2015 |
| 2 | 2 | My Secret Genies | הג'יניות הסודיות שלי - חלק 2 | 11 במאי 2016 | 4 ביוני 2016 | 9 בנובמבר 2015 |
| 3 | 3 | The Sweetest Thing | הדבר הכי מתוק | 24 באוגוסט 2015 | 3 באוקטובר 2015 | 10 בנובמבר 2015 |
| 4 | 4 | !Dino Might | דינוזאורים | 2 באוקטובר 2015 | 25 באוקטובר 2015 | 11 בנובמבר 2015 |
| 5 | 5 | Genie Treehouse | בית עץ | 26 באוגוסט 2015 | 13 בספטמבר 2015 | 12 בנובמבר 2015 |
| 6 | 6 | What a Pig Mess | איזה בלגן חזירי | 3 בספטמבר 2015 | 11 באוקטובר 2015 | לא שודר |
| 7 | 7 | !Ahoy, Genies | ג'יניות באופק | 10 בספטמבר 2015 | 18 באוקטובר 2015 | 15 בנובמבר 2015 |
| 8 | 8 | Lights! Camera! !Genies | תאורה! מצלמה! ג'יני! | 1 בספטמבר 2015 | 13 בספטמבר 2015 | 16 בנובמבר 2015 |
| 9 | 9 | Backyard Ballet | בלט בחצר האחורית | 6 בנובמבר 2015 | 21 בנובמבר 2015 | 17 בנובמבר 2015 |
| 10 | 10 | Abraca-Genie | אברא ג'יני | 8 בספטמבר 2015 | 17 באוקטובר 2015 | 18 בנובמבר 2015 |
| 11 | 11 | Santa's Little Genies | הג'יניות הקטנטנות של סנטה | 11 בדצמבר 2015 | 28 בדצמבר 2015 | לא שודר |
| 12 | 12 | Spaceship Wrecked | חללית שבורה | 15 בינואר 2016 | 20 בפברואר 2016 | 1 בפברואר 2016 |
| 13 | 13 | A Very Genie Halloweenie | ג'יניות של הלווין | 23 באוקטובר 2015 | 24 באוקטובר 2015 | 2 בפברואר 2016 |
| 14 | 14 | Sleep-Over Party | מסיבת פיג'מות | 15 במרץ 2016 | 13 באפריל 2016 | 3 בפברואר 2016 |
| 15 | 15 | Game On | התחל משחק | 20 בנובמבר 2015 | 28 בנובמבר 2015 | 4 בפברואר 2016 |
| 16 | 16 | Gone Bowlin | לשחק כדורת | 5 באפריל 2016 | 6 במאי 2016 | 7 בפברואר 2016 |
| 17 | 17 | The Great Skate Mistake | הטעות הגדולה | 7 באפריל 2016 | 9 במאי 2016 | 8 בפברואר 2016 |
| 18 | 18 | Dream Dollhouse | בית בובות חלומי | 17 במרץ 2016 | 16 באפריל 2016 | 9 בפברואר 2016 |
| 19 | 19 | Escape Goat | עז במנוסה | 29 באפריל 2016 | 14 במאי 2016 | 10 בפברואר 2016 |
| 20 | 20 | Happy Wishaversary | יום משאלה שמח | 12 בפברואר 2016 | 28 בפברואר 2016 | 11 בפברואר 2016 |
הערות שוליים

↑  ניקלודיאון מכריזה על העונה השנייה של "זהבית ופזית" באתר Toonzone
1 2  ניקלודאון מחדשת את 'זהבית ופזית' עונה שנייה באתר futon
1 2  אפי טריגר, אוגוסט בערוצי ניקלודיאון, באתר Pop Tarts‏, 31 ביולי 2016
1 2  'זהבית ופזית': חידוש לעונה שלישית מניקלודיאון באתר TV Series Fianle
1 2  אפי טריגר, דצמבר 2017 בערוצי ניקלודיאון, באתר Pop Tarts‏, 30 בנובמבר 2017
1 2  More preschool renewals, SpongeBob for Nickelodeon באתר Kidscreen
↑  את כל החיות (חוץ מנזבו) מדבב די בראדלי בייקר בגרסה המקורית, ובישראל השאירו את הדיבוב המקורי
↑  ניקלודיאון מדברים על סדרות חדשות באתר וראייטי
↑  שני פרקים של העונה לא שודרו בישראל
רשתית תוך-פלזמית

| --- | --- |

 שיוך:  מערכת אנדוממברנה, ציטופלזמה 
 מזהים
 FMA:  63842 
 קוד MeSH:  A11.284.430.214.190.875.248 
 מזהה MeSH:  D004721 
 מערכת השפה הרפואית המאוחדת:  C0014239 
 
באיור: גרעין התא, הרשתית התוך-פלזמית ומערכת גולג'י:
קרום גרעין התא
נקבובית בקרום הגרעין
רשתית תוך-פלזמית מחוספסת
רשתית תוך-פלזמית חלקה
ריבוזום ברשתית המחוספסת
מולקולות ענק
בועית הובלה
מערכת גולג'י
צד ציס של מערכת גולג'י
צד טראנס של מערכת גולג'י
קפלי מערכת גולג'י
הרשתית התוך-פלזמית (וכן הרשתית האנדו-פלזמית או הרשת האנדופלזמתית; אנגלית: Endoplasmic reticulum, ‏ ER) היא אברון הנמצא בציטופלזמה ומהווה מדור תאי מסועף מאוד בעל פעילויות ייחודיות. היא חלק ממערכת אנדוממברנה שכוללת גם את מעטפת הגרעין, מערכת גולג'י, ומספר אברונים נוספים ואחראית על ייצור, פרוק שינוי והובלה של חלבונים ושומנים הן בתוך התא והן אל מחוץ לתא. בנוסף, הרשתית התוך פלזמית לוקחת חלק בוויסות עוצמת הקשרים שבין תאי העצב, כלומר בניהול תהליכי הלמידה באדם.
הרשתית התוך-פלזמית מצויה בכל היצורים האיקריוטיים הן ביצורים חד-תאים והן ביצורים רב תאיים. ביצורים רב תאיים היא מצויה ברוב סוגי התאים אך אינה מצויה בחלקם - לדוגמה אצל יונקים, היא אינה קיימת בתא דם אדום ובתא זרע.
מבנה

ניתן להבחין בין שני אזורים של הרשתית התוך-פלזמית:
האזור המחוספס (הרשתית התוך-פלזמית המחוספסת, rER): האזור המחוספס נקרא כך משום שריבוזומים רבים נקשרים לממברנה החיצונית שלו ונותנים לה מראה מחוספס.
האזור החלק (הרשתית התוך-פלזמית החלקה, sER): האזור החלק הוא המשכו של האזור המחוספס והוא אינו נושא ריבוזומים. מדור זה עוסק בפעילות אנזימטית ספציפית לרקמה מסוימת. כך, למשל, בשחלות ובאשכים, מיוצרים באזור החלק של הרשתית התוך-פלזמית הורמונים על בסיס כולסטרול. כמו כן הרשת החלקה פעילה בפרוק רעלים וניטרולם.
הרשתית התוך-פלזמית המחוספסת משתתפת ביצירת חלבונים בדרכים שונות מסינתזת הפפטיד:
קיפול ו"בקרת האיכות" הן על הסינתזה והן על קיפול החלבונים המופרשים אל מחוץ לתא או מעוגנים לקרום תא מצדו החיצוני.
הוספות של סוכרים שונים ועיבודם: חומצות אמינו מסוימות, או רצף ספציפי שלהן יכולים להוות סימן להוספת סוכרים בתוך הרשתית התוך-פלזמית המחוספסת. סוכרים אלו דרושים לפעילותו התקינה של החלבון, לדוגמה: ישנם סוכרים המשמשים כ"עוגן" לחלבון ויקשרו אותו לקרום התא. בנוסף להוספת הסוכרים מתבצעים תהליכי עיבוד שונים לאותם סוכרים.
הרשתית התוך-פלזמית החלקה פעילה בסינתזה של שומנים וגם בתהליכים נגד רעליים. לדוגמה, כאשר חודר לגוף פנו-ברביטול (סוג של רעל), נוצרות כמויות גדולות של חומרים נגד רעליים ושטח הפנים של האזור החלק גדל מאוד, אך לאחר סילוק החומר מהגוף, השטח מצטמצם שוב. הרשתית החלקה משתתפת בסינתזה של הורמונים מקבוצת הסטרואידים, כגון הורמוני מין, וניתן להביא כדוגמה את האשכים בהם יש הרבה רטיקולום חלק, שבממברנות שלו מצויים אנזימים המעורבים בסינתזת ההורמונים.
הרשתית התוך-פלזמית מצויה בכל התאים של יצור איקריוטי, אך ישנם תאים עשירים יותר בה, כגון תאים בכבד, בלוטות בלבלב ובלוטות ארס בנחשים. התאים בהם נפח הרשתית גדול יותר הם בדרך כלל תאים הפעילים ביצירת חלבונים המיועדים להפרשה. בתאים כמו תאי שריר, המייצרים חלבונים, החלק של הרשת המחוספסת גדול יותר, ואילו בתאי כבד המנטרלים רעלים הרשת החלקה היא דומיננטית יותר.
בקרת איכות קיפול חלבונים

הרשתית האנדופלזמטית מוסיפה לחלבונים עץ סוכרים עשיר במנוז. תחילה העץ נבנה על גבי הליפיד דוליכול בציטוזול. לאחר זרחון כפול שלו, ובנייה של עץ המורכב מ-2 מולקולות GlcNAc ו-5 מולקולות מנוז, הוא מתהפך עם עץ הסוכרים לתוך חלל ה-ER. אנזים הקשור לממברנה בשם קלנקסין מזהה את עץ הסוכרים וקושר את הגלוקוז בקצה העץ. קשירה זו מאפשרת לחלבון להתקפל בתוך ה-ER בתנאים נוחים לקיפול. האנזים גלקוזידאז חותך את הגלוקוז בקצה העץ ובכך החלבון משתחרר מאחזית קלנקסין. האנזים גליקוזיל טראנספרז, מזהה חלבונים אשר אינם מקופלים היטב ומוסיף להם מולקולת גלוקוז לעץ הסוכרים, אשר קלנקסין מזהה. אם גליקוזיל טראנספראז הוסיף מולקולת גלוקוז, אז החלבון זמין לקשירה על ידי קלנקסין להזדמנות נוספת לקיפול. בדומה לחלבון קלנקסין, ישנו חלבון מסיס בחלל ה-ER ואינו קשור לממברנה בשם קלרטיקולין, אשר מבצע פעילות דומה של קישור סוכר בקצה עץ הסוכרים.
במקרה בו יש עומס של חלבונים לא מקופלים היטב, לתא כמה מסלולים המערבים חלבונים טרנס ממברנלים היושבים על ממברנת ה-ER. למשל, זרחון של החלבונים IRE1 ו-PERK גורם לשעתוק של חלבוני ליווי (צ'פרונים) המסייעים לקיפול חלבונים.
| חלקי התא ואברוניו |
| --- | --- | --- |
| אברונים | גרעין התא • רשתית תוך-פלזמית • גולג'י • כלורופלסט • מיטוכונדריון • ליזוזום •  פרוקסיזום • בועית מתכווצת |  |
| חלקים נוספים | ציטופלזמה • קרום התא • דופן התא • שלד התא • חלולית • ריבוזום • MTOC (צנטריול) • מזוזום |  |
| מבנים בגרעין | גרעינון • ספלייסוזום |  |
10% ילדה שלי

| --- | --- |
כרזת הסרט
כרזת הסרט
 בימוי:  אורי בר-און
 הופק בידי:  עדן צולי, קובי צאיג, אורי בר-און, שלום גודמן
 תסריט:  אורי בר-און
 עריכה:  יוני מן
 שחקנים ראשיים:  אודי פרסי יהלי פרידמן
 מוזיקה:  ניקול מרסדס, רועי ארז
 צילום:  דניאל קדם, קובי צאייג
 מדינה:  ישראל ישראל
 חברה מפיצה:  אורי בר-און
 הקרנת בכורה:  2015
 משך הקרנה:  85 דקות
 שפת הסרט:  עברית,
 סוגה:  סרט דרמה 
 דף הסרט ב־IMDb
 
10% ילדה שלי הוא סרט עצמאי ישראלי שיצא לאקרנים בשנת 2015 בכתיבה ובימויו של אורי בר-און, עם אודי פרסי ויהלי פרידמן בתפקידים הראשיים.
הסרט הוא דרמה קומית העוסקת בקשר בין בחור בן 27 לילדה בת 7, בתה של בת זוגו החדשה. הסרט מתרכז רק בשניהם, הוריה של הילדה מופיעים בקול בלבד.
הסרט זכה בפרס סרט הפרינג' בטקס פרסי אופיר לשנת 2015, היה הבחירה הרשמית בפסטיבל הקולנוע ירושלים ופסטיבל סנטה ברברה בסאו פאולו בברזיל, בפאלם ביץ' בארצות הברית ועוד.
שיר הנושא של הסרט הוא "winter coat" שנכתב, הולחן ומבוצע בידי הזמרת ניקול מרסדס.
תקציר העלילה

ניקו ערן (אודי פרסי) הוא בחור בן 27, סטודנט לקולנוע שמעולם לא השלים את פרויקט הגמר שלו - סרט תיעודי על אוהדי הפועל תל אביב. הוא מעוניין למכור את הסרט לערוץ הספורט אך נתקל בסירוב. בינתיים הוא מנהל זוגיות עם נועה שחייה בפירוד מבעלה אמנון והם לפני גירושים. לפרנסתו הוא עובד בלילה בבר של יואב (גור בנטביץ').
ניקו לא יודע שלנועה יש בת קטנה בת 7 בשם פראן "פראני" (יהלי פרידמן) והוא מופתע כשהיא מגלה אותו במיטה של אימה.
מערכת היחסים שלהם מתחילה ברגל שמאל. בזמן שניקו מנסה לקיים קשר רומנטי עם נועה, פראני מוצאת עצמה תקועה באמצע, בין אמה נועה לאביה הקנאי אמנון וניקו שעכשיו מתפקד גם כבייביסיטר. היחסים ביניהם יודעים עליות ומורדות והם מטיילים יחד בתל אביב - שדרות רוטשילד, כיכר דיזנגוף, חוף הים, הירקון ועוד. בכיכר רבין הם פוגשים בגבר גיי (עידן אלתרמן) עם כלב ופראני מכריחה את ניקו ללכת לכלביה ולאמץ שם כלב. לאחראית בכלביה (אפרת בן יעקב) ניקו מציג את פראני כ"10% הילדה שלי" (מכאן שם הסרט). הם פוגשים באקסית של ניקו, מורן (ורד פלדמן), שזה עתה סיימה לביים סרט באורך מלא שהתקבל לפסטיבל קאן - "נינג'ה תל אביבית". ניקו מבלה לילה עם מורן וזה גורם למתח עם פראני שמספרת זאת לאימה.
כעת מחליט ניקו לצלם סרט עליו ועל פראני בשם "ניקו ואני". הוא מארגן מסיבת יום הולדת 8 לפראני ונפגש שם עם אמנון שמציע לממן לו נסיעה לארצות הברית ועריכת הסרט על חשבונו (כדי להרחיק אותו מנועה ופראני). ניקו מסכים, רוכש כרטיסים ואורז ונועה כועסת עליו ומנתקת את הקשר אתו. ברגע האחרון הוא מתחרט ונשאר בישראל.
הוא מקבל הודעה מפראני שנועה נמצאת בבית חולים, הם ממהרים לשם ומגיעים לאחר ביצוע ההפלה בנועה. הסרט "ניקו ואני" נדחה על ידי קרן הקולנוע והיחסים עם נועה ופראני נפסקים.
בתור במאי סרטים הוא מרשה לעצמו לביים ולצלם "סוף טוב" בו נועה (גבריאלה ברשמן) שוכבת בחוף הים כשפראני מלטפת את בטנה ההריונית.
צוות השחקנים

| שם השחקן/ית | שם הדמות | הערות |
| --- | --- | --- |
| אודי פרסי | ניקו ערן |  |
| יהלי פרידמן | פראני |  |
| גור בנטביץ | יואב | בעל בר |
| אורי קלאוזנר | חיים | מאבטח בבית ספר |
| ורד פלדמן | מורן | אקסית של ניקו |
| עידן אלתרמן | גיי עם כלב |  |
| אפרת בן יעקב | עובדת בכלביה |  |
| עירית גדרון | מזכירה בבית חולים |  |
| גבריאלה ברשמן | נועה | אמא של פראני |
פרס אוסקר לסרט התיעודי הטוב ביותר

| --- | --- |
 מיקום הטקס:  לוס אנג'לס, קליפורניה
 מדינה:  ארצות הברית
 הגוף המעניק:  האקדמיה האמריקאית לקולנוע
 תקופת הפרס:  1942–הווה (כ־83 שנים)
 www.oscars.org
 
פרס אוסקר לסרט התיעודי הטוב ביותר (באנגלית: Academy Award for Best Documentary Feature) הוא פרס אוסקר הניתן מטעם האקדמיה האמריקאית לקולנוע עבור סרט דוקומנטרי מאז שנת 1942. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. השנה היחידה בה לא הוענק הפרס היא 1946.
אף כי סרטי תעודה זכאים להתמודד על פרס האוסקר לסרט הטוב ביותר, מעולם לא הועמד סרט דוקומנטרי למועמדות בקטגוריה זו. סרטים תיעודיים אינם זכאים לפרסים האחרים בטקס כמו התסריט המקורי הטוב ביותר או הבמאי הטוב ביותר בגלל האלמנטים הריאליסטיים שלהם.
בניגוד לשאר הקטגוריות של הפרס, על פרס האוסקר לסרט התיעודי, יכולים להתמודד גם סרטים שלא הופצו כלל בקולנוע, אלא בפלטפורמה אחרת כמו נטפליקס. דוגמה לכך, היא הסרט התיעודי מורתי התמנונית שזכה בפרס למרות שמעולם לא הוקרן בקולנוע.
מבין הסרטים הבולטים אשר זכו בפרס ניתן למנות את המדבר מתעורר (1953), ג'נוסייד (1981), באולינג לקולומביין (2002), ערפל המלחמה (2003), משפחת הקיסרים (2005), אמת מטרידה (2006), עבודה מבפנים (2010) ומחפשים את שוגרמן (2012).
סופיה וילסון

סופיה אוליביה וילסון (באנגלית: Sophia Olivia Wilson; נולדה בשם סופיה אוליביה סמית'; באנגלית: Sophia Olivia Smith; נולדה ב-10 באוגוסט 2000) היא כדורגלנית אמריקאית, שמשחקת כחלוצה בקבוצת פורטלנד ת'ורנס (אנ') בליגת הכדורגל הלאומית לנשים של ארצות הברית ובנבחרת ארצות הברית. היא שיחקה בליגת המכללות עבור סטנפורד קרדינלס (אנ'), וזכתה איתם באליפות הלאומית בשנת 2019. בשנת 2022 וילסון נבחרה לשחקנית השנה בכדורגל נשים בארצות הברית, לאחר שזכתה עם קבוצת פורטלנד תורנס בתואר האליפות באותה שנה, ונבחרה לנבחרת העונה. היא נמנית עם סגל הנבחרת הלאומית לטורניר גביע העולם בכדורגל נשים 2023 שמתקיים באוסטרליה וניו זילנד, וכבר במשחק הראשון של הנבחרת כבשה שני שערים.
קריירה מוקדמת

וילסון נולדה בווינדזור (אנ') קולורדו למשפחת ספורטאים, ושיחקה בילדותה בקבוצות ילדים בקולורדו. זכתה בשנת 2012 עם קבוצת ארסנל קולורדו באליפות המדינה בכדורגל ילדות עד גיל 12, ושנה לאחר מכן עם אותה קבוצה באליפות המדינה עד גיל 13. בשנת 2014 חזרה על ההישג הזה עם ארסנל באליפות המדינה עד גיל 14, ובשנת 2016 באליפות עד גיל 16.
קריירה בוגרת

בשנים 2016 ו-2017, שיחקה בנבחרות הלאומיות הצעירות של ארצות הברית עד גילאי 17 (אנ'), 18, 20 (אנ') ו-23.
בשנת 2018, עם תחילת לימודיה באוניברסיטת סטנפורד, שיחקה וילסון בנבחרת הקארדינלס וסיימה איתן פעמיים כאלופת Pac-12 ואלופת NCAA, לאחר 2 עונות בלבד, ונבחרה לשחקנית ההתקפה מצטיינת לשנת 2019 בגביע המכללות, בו זכתה עם קבוצת הקארדינלס.
ב-27 בנובמבר 2020, היא החלה את הקריירה שלה בנבחרת הבוגרת של ארצות הברית, במשחק מול הולנד, והפכה לשחקנית הראשונה שנולדה בשנות ה-2000 שמתחרה בנבחרת הבוגרת.
קריירה בוגרת > המשחקים האולימפיים בצרפת 2024

וילסון נבחרה לסגל הנבחרת הלאומית של 18 שחקניות לאולימפיאדת הקיץ 2024 בצרפת. היא הבקיעה 3 שערים, לרבות זה שהעלה את הנבחרת לגמר בניצחונה בחצי הגמר על גרמניה 1:0.
ריכוז זכיות אישיות

שחקנית השנה (אנ') לשנת 2022
השחקנית בעלת הערך הרב ביותר(אנ') לשנת 2022
השחקנית המצטיינת במשחק האליפות 2022
נבחרת העונה (אנ') 2022
שחקנית הטורניר Sud Ladie 2018 (אנ')
מלכת השערים בטורניר Sud Ladies 2018
ביאורים

↑  מדובר בגביע המכללות לנשים, שהוא טורניר כדורגל מכללות אמריקאי, הנערך על ידי ה-National Collegiate Athletic Association (NCAA), וקובע את אלופת מכללות המדינה לנשים.